
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

MAITINIMO PADALINIO VADOVO-DIETISTO PAREIGYBĖS APRAŠYMAS
I SKYRIUS

PAREIGYBĖ

1. Specialiųjų socialinės globos namų „Tremtinių namai“ (toliau – globos namai) maitinimo padalinio vadovas - dietistas (toliau – padalinio) yra struktūrinio padalinio vadovas.
2. Pareigybės lygis – A.
3. Maitinimo padalinio vadovo - dietisto pareigybė reikalinga organizuoti, koordinuoti ir kontroliuoti maitinimo padalinio veiklą bei pagal teisės aktuose nustatytus reikalavimus organizuoti racionalią, specialią ir dietinę, subalansuotą globos namų paslaugų gavėjų mitybą, atsižvelgiant į globos namų paslaugų gavėjų amžių, sveikatą bei medicinos ir bendrosios praktikos darbuotojų rekomendacijas. 
4. Maitinimo padalinio vadovas - dietistas tiesiogiai pavaldus globos namų direktoriui. Maitinimo padalinio vadovą - dietistą priima ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius įstatymų nustatyta tvarka.

5. Maitinimo padalinio vadovą–dietistą jo nesant pavaduoja direktoriaus paskirtas darbuotojas.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

6. Darbuotojas, einantis šias pareigas, turi atitikti šiuos specialius reikalavimus:
6.1. turėti aukštąjį universitetinį arba neuniversitetinį išsilavinimą sveikatos mokslų studijų krypčių grupėje (dietetikos, mitybos arba visuomenės sveikatos srityje) ir turėti dietisto profesinę kvalifikaciją Lietuvos Respublikos teisės aktų nustatyta tvarka;
6.2. turėti galiojančią  dietisto praktikos licenciją;
6.3. būti susipažinęs su Lietuvos Respublikos įstatymais ir kitais teisės aktais, Lietuvos medicinos norma MN 32:2021 „Dietistas“, sveikatos apsaugos ministro įsakymais, higienos normomis bei įstaigos nuostatais, vidaus tvarkos taisyklėmis ir šiuo pareigybės aprašymu;
6.4. sugebėti savarankiškai planuoti ir organizuoti savo veiklą;
6.5. išmanyti sveikos ir dietinės mitybos principus, maisto saugos, higienos, apskaitos ir technologinius reikalavimus, viešojo maitinimo organizavimo bei maisto produktų ženklinimo taisykles;
6.6. gebėti bendradarbiauti ir dirbti komandoje su gydytojais, socialiniais darbuotojais, slaugytojais ir maitinimo padalinio darbuotojais, konstruktyviai spręsti darbo organizavimo klausimus pagal kompetenciją;
6.7. išmanyti profesinės etikos ir tarnybinio protokolo reikalavimus;
6.8. mokėti rengti dokumentus, išmanyti dokumentų rengimo, tvarkymo ir apskaitos taisykles;

6.9. Gebėti dirbti „Microsoft Office“ programų paketu (Word, Excel, Outlook ir kt.) bei kitomis įstaigoje naudojamomis dokumentų valdymo ir apskaitos programomis;
6.10. turėti galiojančią privalomojo sveikatos patikrinimo medicininę knygelę ir būti išklaususiam privalomą higienos įgūdžių mokymo programą.
III SKYRIUS

ŠIAS PAREIGAS EINANČIO DARBUOTOJO FUNKCIJOS
7. Šias pareigas einantis darbuotojas vykdo šias funkcijas:
7.1. organizuoja, koordinuoja ir kontroliuoja maitinimo padalinio veiklą bei darbuotojų darbą.
7.2. pagal teisės aktuose nustatytus reikalavimus organizuoja racionalią, specialią ir dietinę globos namų paslaugų gavėjų mitybą, atsižvelgdamas į paslaugų gavėjų amžių, sveikatos būklę ir medicinos darbuotojų rekomendacijas, bei koreguoja paslaugų gavėjų mitybos racioną pagal gydytojo paskirtą dietą;
7.3. atlieka globos namų paslaugų gavėjų individualių mitybos poreikių vertinimą pagal sveikatos būklę, gydytojų rekomendacijas ir nustatytas dietas;
7.4. sudaro perspektyvinius, kasdieninius ir individualius valgiaraščius, apskaičiuoja jų maistinę bei energinę vertę;
7.5. parenka maisto produktus pagal dietinio maitinimo reikalavimus;
7.6. rengia gaminamų patiekalų  receptūrų ir technologijos aprašus (korteles);
7.7. pagal kompetenciją dalyvauja sprendžiant su maitinimo organizavimu susijusius klausimus, 7.8. rengia technines specifikacijas ir kitus dokumentus viešiesiems pirkimams maisto produktams, prekėms ir paslaugoms įsigyti bei dalyvauja šių pirkimų procedūrose;
7.9.  bendrauja su maisto produktų tiekėjais, kontroliuoja maisto produktų, prekių ir paslaugų tiekimą bei sutarčių vykdymą pagal kompetenciją;
7.10. derina su vyresniuoju virėju-sandėlininku reikiamą maisto produktų poreikį pagal sudarytus valgiaraščius ir tvirtina jų užsakymo pagrįstumą; 
7.11. kontroliuoja maisto produktų apskaitos vykdymą sandėlyje pagal kompetenciją;
7.12. kontroliuoja, kad maisto produktų bei kitų prekių faktiniai likučiai sandėlyje sutaptų su buhalterinės apskaitos dokumentų duomenimis ir inicijuoja neatitikimų išaiškinimą;
7.13. vertina patiekalų atitiktį sudarytiems valgiaraščiams, dietiniams reikalavimams ir kokybės rodikliams degustacijų metu;
7.14. kontroliuoja maisto pateikimą ir higienos reikalavimų laikymąsi;
7.15. organizuoja, taiko ir prižiūri savikontrolės sistemą maitinimo padalinyje pagal Geros higienos praktikos taisykles ir RVASVT sistemos principus;
7.16. tikrina maisto gamybos ir maitinimo patalpų higieną bei darbo saugos reikalavimų laikymąsi;

7.17. dalyvauja tiriant apsinuodijimų maistu atvejus pagal kompetenciją ir teisės aktų nustatyta tvarka;
7.18. supažindina maitinimo padalinio darbuotojus su higienos reikalavimais ir kontroliuoja, kad jie laiku pasitikrintų sveikatą ir būtų išklausę higienos įgūdžių mokymo programą;
7.19. teikia siūlymus dėl maitinimo padalinio darbuotojų darbo sąlygų gerinimo bei darbo aplinkos tobulinimo;
7.20. rengia maitinimo padalinio darbuotojų darbo grafikus ir darbo laiko apskaitos žiniaraščius;
7.21.  vykdo maitinimo padalinio inventoriaus ir materialiojo turto apskaitą, teikia pasiūlymus dėl turto atnaujinimo ar nurašymo;
7.22. pildo maitinamų paslaugų gavėjų ir darbuotojų registrus; 

7.23. maitinimo programos pagalba rengia atskaitomybės dokumentus ir teikia juos vyriausiajam finansininkui;
7.24. nustatyta tvarka teikia statistines ir kitas ataskaitas;
7.25. atsako už racionalų maitinimui skirtų lėšų panaudojimą pagal kompetenciją;
7.26. supažindina globos namų paslaugų gavėjus ir jų artimuosius su dietinio maitinimo principais;
7.27. organizuoja paslaugų gavėjų apklausas dėl maitinimo kokybės gerinimo;
7.28. direktoriaus pavedimu dalyvauja globos namų ar kitų institucijų sudarytų komisijų ir darbo grupių veikloje;
7.29. direktoriaus įsakymu, esant tarnybiniam būtinumui, pavaduoja kitus globos namų darbuotojus pagal kompetenciją;
7.30. vykdo kitus vienkartinio pobūdžio vadovybės pavedimus pagal kompetenciją;
7.31. naudoja ir atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
7.32. nuolat tobulina profesinę kvalifikaciją teisės aktų nustatyta tvarka;
7.33. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi. 
____________________________
Susipažinau: 

_______________________________________________________________________________
Maitinimo padalinio vadovas - dietistas vardas, pavardė, parašas, data

